
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Поемане на краткосрочен дълг от фонд ФЛАГ за осигуряване на оборотни средства за финансиране на допустими разходи за допълнително договорени дейности по проект „Защита на биоразнообразието в НАТУРА 2000 и други защитени територии от природни бедствия чрез сертифицирана мрежа за трансгранично образование, обучение и подкрепа на доброволци за гражданска защита въз основа на иновативни и нови технологии”, с акроним eOUTLAND, по Програма за трансгранично сътрудничество „ИНТЕРРЕГ V-A Гърция – България” 2014 - 2020, във връзка с Докладна записка за осигуряване на оборотни средства с вх.№ 93-00-887/14.07.2021 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
През 2020 година проект „Защита на биоразнообразието в НАТУРА 2000 и други защитени територии от природни бедствия чрез сертифицирана мрежа за трансгранично образование, обучение и подкрепа на доброволци за гражданска защита въз основа на иновативни и нови технологии”, с акроним eOUTLAND, финансиран по Програма за трансгранично сътрудничество „ИНТЕРРЕГ V-A Гърция – България”     2014 - 2020, получи допълнително финансиране от Управляващия орган на програмата за изпълнение на допълнително договорени дейности.
Община Златоград, като партньор по проекта, ще получи допълнително финансиране в размер на 112 860 евро, или 220 731,59 лв. 
С допълнителните средства, в рамките на проекта, са включени за изпълнение закупуване на товарен автомобил (самосвал) с тристранно разтоварване на каросерията, оборудван с хидравличен кран и предна монтажна плоча, както и съпътстващи дейности за управление на проекта.
Към настоящия момент е проведена процедура за избор на изпълнител за доставка чрез покупка на товарен автомобил и има сключен договор. Стойността на договора е 207 474 лв.
За разплащане на всички дейности по проекта са необходими финансови средства в размер на 230 216,05 лв.

Наличните средства по проекта са в размер на 6 445,81 лв.

Крайният срок за реализация на дейностите  по проекта е 02.12.2021 г.
С оглед на краткия срок за приключване на проектните дейности и липсата на финансов ресурс за тяхното финализиране, се налага поемане на краткосрочен дълг, в размер на 223 770 лв., с цел осигуряване на оборотни средства за разплащане на допустимите дейности по проекта. 
След разплащане на всички разходи по проекта ще бъде подадено окончателно искане за плащане. 
С получените средства от окончателното искане за плащане ще погасим поетия дълг.
За осигуряване на финансирането за разплащане на дейностите по проекта Община Златоград ще кандидатства за кредит пред Фонд ФЛАГ.
Във връзка с гореизложеното и при положително становище на Общински съвет Златоград,  предлагам следния проект на 

РЕШЕНИЕ:

На основание на чл. 21, ал. 1, т. 10 от Закона за местното самоуправление и местната администрация, чл. 3, т. 2, чл.5, ал.1, т.5, чл. 13, чл. 16 и чл. 17 от Закона за общинския дълг и чл. 5, т. 9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие:
1. Община Златоград да сключи договор за кредит с „Фонд  ФЛАГ” ЕАД, по силата на който да поеме краткосрочен общински дълг с цел реализацията на проект: „Защита на биоразнообразието в НАТУРА 2000 и други защитени територии от природни бедствия чрез сертифицирана мрежа за трансгранично образование, обучение и подкрепа на доброволци за гражданска защита въз основа на иновативни и нови технологии”, с акроним eOUTLAND, финансиран от Програма за трансгранично сътрудничество „INTERREG V-A Гърция – България” 2014-2020 г., Приоритетна ос  2 „Устойчив и приспособим към климата трансграничен регион”, Инвестиционен приоритет (6d) „Опазване и възстановяване на биологичното разнообразие и почвите и насърчаване на екосистемните услуги, включително чрез „Натура 2000” и екологосъобразните инфраструктури”, при следните основни параметри:

· Максимален размер на дълга – 223 770 (двеста двадесет и три хиляди седемстотин и седемдесет)

· Валута на дълга – лева

· Вид на дълга – краткосрочен дълг, поет с договор за общински заем

· Условия за погасяване: 
· Срок на погасяване – до 12 (дванадесет) месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване

· Източници за погасяване на главницата – чрез плащанията от  Управляващия орган съгласно Договор за безвъзмездна финансова помощ № B2.6d.06 от 02.10.2017 г. и/или от собствени бюджетни средства.
· Максимален лихвен процент – шестмесечен EURIBOR плюс максимална надбавка от 4.083 %

· Други такси, наказателни лихви, неустойки и разноски – съгласно ценовата политика на Фонд ФЛАГ и Управляващата банка
· Начин на обезпечение на кредита:

· Учредяване на залог върху вземанията на Община Златоград по Договор за безвъзмездна помощ № B2.6d.06 от 02.10.2017 г., сключен с Управляващия орган на съответната Оперативна програма, постъпващи по банкова сметка, вземанията за наличностите по която, настоящи и бъдещи, също са обект на особен залог; 

· Учредяване на залог върху постъпленията по сметката на Община Златоград, по която постъпват средствата по проект „Защита на биоразнообразието в НАТУРА 2000 и други защитени територии от природни бедствия чрез сертифицирана мрежа за трансгранично  образование, обучение и подкрепа на доброволци за гражданска защита въз основа на иновативни и нови технологии”, с  акроним еOUTLAND,  по Договор за безвъзмездна помощ №  B2.6d.06 от 02.10.2017 г.;

· Учредяване на залог върху настоящи и бъдещи парични вземания, представляващи настоящи и бъдещи приходи на община Златоград, по чл. 45, ал. 1, т. 1, букви от „а“ до „ж“ от Закон за публичните финанси, както и трансфери за местни дейности, включително обща изравнителна субсидия, съгласно чл.52, ал. 1, т. 1, буква „б“ от Закона за публичните финанси, включително и тези, постъпващи по банкова сметка, вземанията за наличностите по която, настоящи и бъдещи, също са обект на особен залог;

2. Възлага и делегира права на Кмета на Община Златоград да подготви искането за кредит, да го подаде в офиса на „Фонд ФЛАГ“ ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1. 
Приложения: 
1. Прогнозен погасителен план
С уважение,
МИРОСЛАВ ЯНЧЕВ

Кмет на Община Златоград
Изготвил:

Аделина Юрукова 
Главен експерт „Бюджет и местни приходи”

Съгласувал:

Надя Мангарудова 
Директор на дирекция „ФСД, Б, ЧР и МДТ”[image: image2.png]s

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

